b'\n_START_ARTICLE_\nVeleu\xc4\x8dili\xc5\xa1te Baltazar Zapre\xc5\xa1i\xc4\x87\n_START_PARAGRAPH_\nVeleu\xc4\x8dili\xc5\xa1te Baltazar Zapre\xc5\xa1i\xc4\x87, visoko\xc5\xa1kolska je institucija koja djeluje u gradu Zapre\xc5\xa1i\xc4\x87u.\n_START_SECTION_\nPovijest\n_START_PARAGRAPH_\n1998. gradski su politi\xc4\x8dari vidjeli potrebu visokog obrazovanja u Zapre\xc5\xa1i\xc4\x87u. Zbog toga je osnovana Visoka \xc5\xa1kola za poslovanje i upravljanje, a u sklopu nje nekoliko studijskih smjerova: Poslovna ekonomija i financije, Organizator kulturnih djelatnosti i Poslovni tajnik. \xc5\xa0kola je dobila ime Visoka \xc5\xa1kola za poslovanje i upravljanje Baltazar Adam Kr\xc4\x8deli\xc4\x87, po poznatom povjesni\xc4\x8daru iz zapre\xc5\xa1i\xc4\x87kog kraja. Prva generacija od 151 studenta upisana je akademske godine 2001./2002. S vremenom institucija prerasta u veleu\xc4\x8dili\xc5\xa1te, te postaje jedna od najve\xc4\x87ih takve vrste u Hrvatskoj. Do 2015. godine na ovoj je instituciji diplomiralo preko pet tisu\xc4\x87a studenata.\n_START_SECTION_\nErasmus\n_START_PARAGRAPH_\nVeleu\xc4\x8dili\xc5\xa1te Baltazar nosi povelju Erasmus+, za period od 2014.-2020. godine kojom se dobiva op\xc4\x87i kvalitativni okvir i omogu\xc4\x87uje sudjelovanje u okviru Europske i svjetske me\xc4\x91unarodne suradnje visoko\xc5\xa1kolskih institucija. Jedna od bitnijih zna\xc4\x8dajki ovog programa je mogu\xc4\x87nost mobilnosti studenata u svrhu u\xc4\x8denja i usavr\xc5\xa1avanja zbog \xc4\x8dega je do 2016. potpisano dvadesetak sporazuma s drugim institucijama iz Europske Unije.'